作者：汪莘
词牌/韵律：乳燕飞・贺新郎

paragraphs: 去郢频回首。
正横江、荪桡容与，兰旌悠久。
怅望龙门都不见，似把长楸孤负。
念往日、佳人为偶。
独向芳洲相思处，采苹花、杜若空盈手。
乘赤豹，谁来后。
云中眼界穷高厚。
览山川、冀州还在，陶唐何有。
木叶纷纷秋风晚，缥缈潇湘左右。
见帝子、冰魂厮守。
应记薰弦相对日，酹一杯、太乙东皇酒。
问此意，君知否。